
DECRETUM 

Consecrationis virginum ritus in pretiosissimis liturgise 
romanae thesauris adnumeratur. Sacram enim virginitatem, 
donum in primis excelsum, Christus Iesus quasi hereditate 
Sponsae suae reliquit. Ex quo factum est ut, ab Apostolorum 
temporibus, virgines suam castitatem Deo dicarent, mysti- 
cum Christi corpus exornantes ac mirabili ditantes fecun- 
ditate. Provida Mater Ecclesia, inde a prisca aetate — ut 
Sancti Patres testantur — pium arduumque virginum pro- 
positum sollemni consecrationis prece confirmare consue- 
vit. Quae, saeculorum decursu, aliis sacris caerimoniis adauc- 
ta, quo clarius significaretur sacras virgines imaginem gerere 
Ecclesiae Christo desponsatae, Pontificali Romano recepta est. 

Concilium autem Vaticanum II statuit ut etiam conse- 
crationis virginum ritus recognitioni subiceretur (cf. Const. 
de sacra liturgia, Sacrosanctum Concilium, art. 80). Cui prae- 
cepto obsecutum, Consilium ad exsequendam Constitutionem 
de sacra liturgia hunc ritum apparavit, quem Summus Pon- 
tifex Paulus VI Auctoritate Sua Apostolica approbavit evul- 
garique iussit. Quapropter haec Sacra Congregatio pro Cultu 
Divino, de speciali mandato eiusdem Summi Pontificis, illum 
promulgat, statuens ut, opportune aptatum, si casus fert, 
pro illis monialibus quae iure eo utuntur, a die 6 ianuarii 1971 
vigere incipiat. 

DECRETUM 


Interpretationes populares a Conferentiis Episcopalibus 
apparatae necnon ritus aptationes ad hanc Sacrani Congrega- 
tionem confirmandae quam primum mittantur. 

Contrariis quibuslibet minime obstantibus. 

Ex aedibus Sacrae Congregationis pro Cultu Divino, die 
31 maii 1970, in festo Visitationis B. Mariae Virginis. 


Benno Card. Gut 
Praefectus 


A. BUGNINI 

a secretis 


PRAENOTANDA 


I. De virginum consecrationis natura et vi 

1. Mos virgines consecrandi, qui et in prisca viguit Christianorum 
Ecclesia, effecit ut conderetur sollemnis ritus, quo virgo constitue- 
retur persona sacrata, signum transcendens amoris Ecclesiae erga 
Christum, imago eschatologica Sponsae caelestis vitaeque futurae. Con- 
secrationis ritu Ecclesia suum erga virginitatem amorem patefacit, 
supernam Dei gratiam in virgines implorat Sanctique Spiritus effu- 
sionem instanter rogat. 


II. De pr^cipuis virginum muneribus 

2. Ut constat, virgines sacrae, Spiritu Sancto impulsae, suam casti- 
tatem devovent quo Christum ardentius diligant fratribusque expe- 
ditius deserviant. 

Virgines christianae enim, paenitentiae et misericordiae operibus, 
apostolicae actuositati sanctaeque orationi, pro suo quaeque statu suis- 
que charismatibus, debent vacare. 

Ad orationis munus explendum, virginibus sacratis vehementer sua- 
detur ut Officium divinum, Laudes et Vesperas praesertim, cotidie 
recitent; ita, vocem suam cum Christo summo Sacerdote sanctaque 
consociantes Ecclesia, caelestem Patrem sine intermissione laudabunt 
et pro totius mundi salute intercedent. 


III. Quibus mulieribus consecratio virginalis impertiri possit 

3. Ad consecrationem virginalem admitti possunt sive moniales 
sive mulieres vitam saecularem agentes. 

4. Pro monialibus requiritur: 

a) ut numquam nuptias celebraverint neque publice seu manifeste 
in statu castitati contrario vixerint; 

b) ut professionem perpetuam aut in eodem ritu aut antea 
emiserint; 

c) ut familia religiosa hoc ritu utatur ex antiqua consuetudine 
aut nova competentis Auctoritatis permissione. 

5. Pro virginibus vitam saecularem agentibus requiritur: 

a) ut numquam nuptias celebraverint neque publice seu manifeste 
in statu castitati contrario vixerint; 

b) ut aetate, prudentia, moribus omnium consensu probatis, fidem 
praebeant in vita casta atque Ecclesiae proximique servitio dicata 
se perseveraturas; 

c) ut ab Episcopo loci Ordinario ad consecrationem admittantur. 

Episcopi autem est statuere quo modo ac ratione virgines vitam 
saecularem agentes se obligent ad vitam virginalem perpetuo amplec- 
tendam. 


IV. De ritus ministro 

6. Minister ritus consecrationis virginum est Episcopus Ordina- 
rius loci. 


V. De ritus forma 

7. Ad consecrandas virgines vitam saecularem agentes adhiben- 
dus est ritus, qui in capite I describitur. 

Ad consecrandas vero moniales sequendus est ritus, qui in ca- 
pite II proponitur, in quo professio religiosa et consecratio virginalis 
congrue miscentur. Iusta tamen de causa, ritus seiungi possunt; ex. 
gr. ubi hoc fit ex antiqua consuetudine. Sed caveatur ne quaedam ri- 
tus partes duplicentur; sed duae actiones liturgicae ita disponantur 
ut, in professionis ritu, quavis consecrationis prece omissa, tantum 
ea quae ad professionem pertinent peragantur; prex vero Deus , ca- 
storum corporum et cetera quae sponsalem indolem exhibent, ex. 
gr. anuli traditio, consecrationis ritui serventur. 

Ritus partes sunt: 

a) Virginum appellatio. 

b) Homilia seu allocutio, qua populus et virgines de virginita- 
tis dono admonentur. 

c) Interrogationes, quibus Episcopus ex virginibus quaerit num 
in virginitatis proposito perseverare et consecrationem recipere velint. 

d) Supplicatio litanica, qua oratio ad Deum Patrem dirigitur 
et sanctissimae Virginis Mariae omniumque Sanctorum intercessio 
exquiritur. 


PRAENOTANDA 

e) Propositi castitatis renovatio (aut professionis religiosae 
emissio). 

f) Sollemnis consecratio virginum, qua Mater Ecclesia Patrem 
caelestem exorat ut Sancti Spiritus dona super virgines abundanter 
effundat. 

g) Insignium consecrationis traditio, quibus interna consecra- 
tio exterius significatur. 


VI. De Missa in ritu consecrationis virginum adhibenda 

8. Convenienter dicitur Missa ritualis « In die consecrationis vir- 
ginum ». Occurrente vero sollemnitate vel dominica temporis Adven- 
tus, Quadragesimae aut Paschae dicitur Missa de die, servatis, pro op- 
portunitate, formulis propriis in prece eucharistica et in benedic- 
tione finali. 

9. Cum autem liturgia verbi, celebrationi consecrationis virginum 
aptata, magnam vim habeat ad virginitatis bonum eiusque munus in 
Ecclesia illustranda, quando Missa « In die consecrationis virginum » 
prohibetur, unam lectionem sumere licet ex iis quae in peculiari lec- 
tionario recensentur, praeterquam in Triduo sacro, in sollemnitatibus 
Nativitatis Domini, Epiphaniae, Ascensionis, Pentecostes et Ss.mi Cor- 
poris et Sanguinis Christi, vel in aliis sollemnitatibus de praecepto 
servandis. 

10 . Ad Missam ritualem « In die consecrationis virginum » cele- 
brandam, sacrae vestes coloris albi adhibentur. 


CAPUT I 


DE CONSECRATIONE VIRGINUM 


1. Consecrationem virginum fieri decet in octava Paschae, in sol- 
lemnitatibus, praesertim in iis quae ad dominicae Incarnationis myste- 
ria referuntur, in dominicis diebus, in festis beatae Virginis Mariae 
vel sanctarum Virginum. 

2. Die constituta, consecrationis ritui proxima, vel saltem pridie, 
virgines consecrandae praesentantur Episcopo ad pastorale collo- 
quium instituendum inter filias et diceceseos Patrem. 

3. Quod autem virgines vitam saecularem agentes ad consecratio- 
nem virginalem admittuntur consilio et auctoritate Episcopi et ple- 
rumque dioeceseos operibus deserviunt, ritus congruenter fit in ec- 
clesia cathedrali, nisi res moresque loci hoc dissuadeant. 

4. Tunc pro opportunitate, maxime ad castitatis laudem, sensum . 
ecclesialem, aedificationem concursumque populi Dei fovendum, fide- 
les de ritus celebratione tempestive certiores fiant. 

5. Dicitur Missa liturgiae diei respondens aut Missa ritualis in die 
consecrationis virginum, iuxta rubricas (cf. Praen. nn. 8-10). 

6. Virginum consecratio de more fit ad sedem; ad participa- 
tionem autem fidelium expediendam, sedes pro Episcopo ante altare 
opportune paretur; in presbyterio scamna pro virginibus sacrandis 
sic disponantur ut tota actio liturgica a fidelibus bene conspici possit. 

7. Panis et vinum sacrandum, ea parentur copia, quae sufficiat 
ministris, virginibus sacrandis earumque parentibus ac propinquis. 
Ideoque, si unus adhibetur calix, congruentis sit capacitatis. 

8. Praeter ea quae pro Missae celebratione necessaria sunt, haec 
parentur: a) Pontificale Romanum; b) velamina, anuli aliave spon- 
salis consecrationis insignia, iuxta locorum praescripta aut probatas 
consuetudines, virginibus tradenda. 

Ritus introitus 

9. Populo congregato omnibusque rite dispositis, incedit proces- 
sio per ecclesiam ad altare, dum schola cum populo cantat introitum 
Missae. Processio fit more solito eique intersunt virgines consecrandae. 

10. Decet ut duae virgines iam Deo sacratae vel duae mulieres e 
laicorum coetu delectae, virgines consecrandas comitentur atque ad 
altare ducant. 

11. Cum ad presbyterium pervenerint, facta altari debita reve- 
rentia, virgines locis sibi in aula ecclesiae designatis se disponunt; 
tum prosequitur Missa. 


Liturgia verbi 

12. In liturgia verbi omnia fiunt more solito, praeter haec: 

a) lectiones vel e Missa diei vel e textibus, qui nn. 81-137 propo- 
nuntur, sumi possunt (cf. Praen. nn. 8-9); 

b) Symbolum non dicitur, etiamsi rubricis liturgiae diei praescri- 
bitur; 

c) oratio universalis omittitur, cum in Litaniis locum iam habuerit. 


Consecratio virginum 


Virginum advocatio 

13. Dicto evangelio, Episcopus, si virginum consecratio fit ante 
altare, accedit ad sedem ibi paratam et sedet. Interim schola cantat 
hanc vel aliam aptam antiphonam: 

Tum virgines consecrandae faces seu cereos accendunt et, comitan- 
tibus praedictis virginibus iam Deo sacratis vel laicis mulieribus, ad 
presbyterium accedunt et extra ipsum consistunt. 


14 . Deinde Episcopus virgines vocat, cantans aut clara voce dicens: 

Veni- te, fi-li-ae, audi-te me, timorem Domini docebo vos. 


Virgines autem respondent canentes hanc antiphonam: 

nem mi-se-ricordi- ae tu-ae. 


Quam canentes, ascendunt in presbyterium ibique ita se disponunt 
ut ritus ab omnibus facile conspici possit. Deinde cereos in apto 
candelabro collocant aut ministris tradunt, ab eis in fine Missae reci- 
piendos, et in scamnis sibi paratis sedent. 

15 . Altera virgines vocandi ratio, praesertim cum cerei non adhi- 
bentur, describitur nn. 138-139. 

Homilia seu allocutio 

16 . Tunc Episcopus virgines consecrandas et populum breviter 
alloquitur de virginitatis dono ac munere in electarum sanctificatio- 
nem totiusque Ecclesiae bonum. Quod facere potest his verbis: 

Hae sorores, quae hodie, fratres dilectissimi, ab Ecclesia Ma- 
tre virginalem accipiunt consecrationem, a populo sancto 
Dei, a vestris familiis proveniunt: vestrae filiae sunt aut 
sorores aut propinquae, consuetudine aut necessitate vobis- 
cum utique coniunctae. 

Dominus eas vocavit, quas arctius sibi iungeret et Ecclesiae 
cunctorumque hominum servitio dicaret. Earum consecratio 
enim eas impellit ut, pro suo quaeque statu, Regno Dei di- 
latando et ordini rerum temporalium spiritu christiano in- 
formando ardentius studeant. Spectetis igitur quid boni 
istae perfecturae sint et quam copiosas benedictiones in sanc- 
tam Ecclesiam, in hominum societatem vestrasque familias, 
precibus et operibus, ex Deo possint elicere. 

Nunc autem ad vos loquimur, filiae dilectissimae, vosque 
adhortamur affectu potius quam potestate impulsi. Virgi- 
nalis vitae, quam sectamini, caelum patria est; fons ipse 
Deus; ex Deo enim, tamquam ex purissimo atque incorrupti- 
bili fonte, hoc donum in quasdam filias manat, quae, propter 
virginalem integritatem antiquis Ecclesiae Patribus divinae 
aeternaeque incorruptibilitatis imagines visae sunt. 

Ubi venit temporum plenitudo, omnipotens Pater, in domi- 
nicae Incarnationis mysterio, quantum virginitatem diligeret 
ostendit: Virginem enim elegit, cuius in purissimo gremio, 
Sancti Spiritus operante virtute, Verbum caro fieret huma- 
naque natura cum divina, sponsali foedere, coniungeretur. 

Divinus Magister virginitatis celebravit excellentiam, Deo 
dicatae, propter regnum caelorum. Ipse autem tota vita, sed 
praesertim laboribus, praedicatione ac potissimum Paschali 
Mysterio Ecclesiam condidit, quam Virginem, Sponsam, Ma- 
trem esse voluit: Virginem propter fidei integritatem; Spon- 
sam propter indissolubile cum Christo coniugium; Matrem 
propter filiorum multitudinem. 

Paraclitus autem Spiritus, qui genitali Baptismatis unda 
pectora vestra Altlssimi templa effecit, hodie, per nostrum 
ministerium, nova vos spiritali unctione exornat novoque 
titulo divinae dicat Maiestati; itemque vos, ad sponsae Christi 
dignitatem provectas, indissolubili vinculo Dei Filio con- 
iungit. 

Sanctis Patribus Ecclesiaeque Doctoribus sollemne fuit ti- 
tulo Sponsae Christi, quo Ecclesia vocatur, vos quoque ap- 
pellare. Vos enim futurum Dei regnum, ubi neque nubent 
neque nubentur, praenuntiantes, signum manifestum illius 
magni exsistitis sacramenti, quod, cum in humani generis 
primordiis nuntiatum esset, sponsali Christi cum Ecclesia 
connubio perfectum est. 

Vestra cum vocatione vestraque cum dignitate, filiae dilectis- 
simae, tota vita consentite. Sancta Mater Ecclesia illustrio- 
rem gregis Christi portionem vos habet, per quas gloriosa 
eius fecunditas gaudet atque largiter floret. Vos autem, Dei 
Matrem imitantes, ancillae Domini et esse et appellari optetis. 
Integram servate fidem, firmam spem custodite sinceramque 
alite caritatem. Estote prudentes atque vigilate ne magnum 
virginitatis bonum superbia corrumpatur. Sacrata Deo pec- 
tora Christi Corpore reficite, ieiuniis roborate, divini verbi 
studio, assidua prece misericordiaeque operibus fovete. Quae 
Domini sunt cogitate; vita vestra abscondita sit cum Christo 
in Deo. Cordi vobis sit pro Christianae fidei propagatione et 
Christianorum unitate Deum instanter exorare. Sollicitas pro 
coniugibus preces Domino effundite. Memineritis etiam eorum 
qui, paternae bonitatis obliti, amore defecerunt, ut misericors 
Deus salvet clementia quos non potest salvare iustltia. 

Recordemini autem vos Ecclesiae servitio cunctorumque fra- 
trum mancipari. Exercentes autem apostolatum vestrum tam 
in Ecclesia quam in mundo, tam in ordine spirituali quam 
in ordine temporali, sic luceat lux vestra coram hominibus 

ut caelestis Pater glorificetur eiusque perficiatur consilium 
quod vult in Christo omnia instaurare. Omnes amate, egenos 
potissimum diligite. Pro viribus subvenite pauperibus, infir- 
mos curate, docete indoctos, parvulos protegite, senes suble- 
vate, viduas afflictosque confortate. 

Vos, propter Christum innuptae, spiritu matres fietis, volun- 
tatem Patris adimplentes et caritate cooperantes ut innu- 
meri filii vitae gratiae pariantur aut restituantur. 

Christus, Virginis filius ac virginum sponsus, iam nunc in 
terris vestrum gaudium erit vestraque corona, dum inducat 
vos in caelestem thalamum atque in regnum suum, ubi can- 
ticum novum canentes, ipsum divinum Agnum, quocumque 
ibit, sequemini. 


Interrogationes 

17. Expleta homilia, virgines surgunt; tunc Episcopus eas inter- 
rogat, his vel similibus verbis: 

Vultis in sanctae virginitatis proposito 
ac Domini Ecclesiaeque servitio 
ad extremum vitae perseverare? 

Virgines omnes simul respondent: 

Volo. 

Episcopus: 

Vultis Christi sequelam in Evangelio propositam 

ita amplecti ut vita vestra 

peculiare praebeat testimonium caritatis 

atque futuri Regni signum exsistat manifestum? 


Virgines: 

Volo. 

Episcopus: 

Vultis consecrari, 
ac Domino nostro Iesu Christo, 
summo Dei Filio, 
sollemniter desponsari ? 

Virgines: 

Volo. 

Episcopus et omnes respondent: 

Deo gratias! 

Supplicatio litanica 

18. Deinde omnes surgunt; Episcopus stans, manibus iunctis, di- 
cit conversus ad populum: 


Oremus De- um Patrem omnipotentem per Fi-li- um su- um 

19. Diaconus admonet: 


§ 


a 

Flectamus genu- a. 

Mox Episcopus, ministri, virgines consecrandae populusque genua 
flectunt. Consuetudo autem ut virgines consecrandae se prosternant, 
sicubi viget, servari potest. 


20. Tunc cantores Litanias consecrationis virginum canunt, om- 
nibus respondentibus. His Litaniis, apto loco, inseri possunt invoca- 
tiones eorum Sanctorum, qui a populo peculiari veneratione colun- 
tur, necnon, pro opportunitate, aliae addi petitiones. 

Sanctorum cognomina, inter uncas posita, opportune omittuntur 
quando Litaniae lingua latina cantantur. 


Kyrie, eleison. 

Kyrie, eleison. 

Christe, eleison. 

Christe, eleison. 

Kyrie, eleison. 

Kyrie, eleison. 

Sancta Maria, 

Sancta Dei Genetrix, 

Sancta Virgo virginum, 

Sancte Michael, 

Sancti Angeli Dei, 

Sancte Ioannes Baptista, 
Sancte Ioseph, 

Sancti Petre et Paule, 

Sancte Ioannes, 

Sancta Maria Magdalena, 
Sancti Stephane et Laurenti, 
Sanctae Perpetua et Felicitas, 
Sancta Agnes, 

Sancta Maria (Goretti), 

Sancte Athanasi, 

Sancte Ambrosi, 


ora pro nobis, 
ora pro nobis, 
ora pro nobis, 
ora pro nobis, 
orate pro nobis, 
ora pro nobis, 
ora pro nobis, 
orate pro nobis, 
ora pro nobis, 
ora pro nobis, 
orate pro nobis, 
orate pro nobis, 
ora pro nobis, 
ora pro nobis, 
ora pro nobis, 
ora pro nobis. 

Sancte Augustine, 

Sancte Hieronyme, 

Sancte Benedicte, 

Sancti Dominice et Franclsce, 

Sancta Macrlna, 

Sancta Scholastica, 

Sanctae Clara et Catharlna, 

Sancta Teresia (de Avila), 

Sancta Rosa (de Lima), 

Sancta Ludovlca (de Marillac), 

Sancta Margarita Maria (Alacoque), 
Omnes Sancti et Sanctae Dei, 

Propitius esto, 

Ab omni malo, 

Ab omni peccato, 

A morte perpetua, 

Per incarnationem tuam, 

Per mortem et resurrectionem tuam, 

Per effusionem Spiritus Sancti, 

Peccatores, te 

Ut famulum tuum Papam nostrum N. 

ceterosque Episcopos 

Christo, Ecclesiae Sponso, 

in dies conformare digneris, te 

Ut beatae virginitatis flammam 

in Ecclesia tua conservare 

et augere digneris, te 

Ut in cunctis Christi fidelibus 

futurae resurrectionis 

et venturi saeculi spem 

confirmare digneris, te 

Ut cunctis populis pacem 

et veram concordiam 

donare digneris, te 


ora pro nobis, 
ora pro nobis, 
ora pro nobis, 
orate pro nobis, 
ora pro nobis, 
ora pro nobis, 
orate pro nobis, 
ora pro nobis, 
ora pro nobis, 
ora pro nobis, 
ora pro nobis, 
orate pro nobis, 
libera nos. Domine, 
libera nos, Domine, 
libera nos, Domine, 
libera nos, Domine, 
libera nos, Domine, 
libera nos, Domine, 
libera nos, Domine, 
rogamus, audi nos. 


rogamus, audi nos. 

rogamus, audi nos. 


rogamus, audi nos. 
rogamus, audi nos. 

Ut coetum eorum, 

qui evangelica sectantur consilia, 

meritis et numero amplificare 

digneris, te rogamus, 

Ut harum virginum parentes 

caelestibus donis locupletare digneris, te rogamus, 

Ut has ancillas tuas benedicere 
et sanctificare 

et consecrare digneris. te rogamus, 

Iesu, Fili Dei vivi, te rogamus, 

Christe, audi nos. 

Christe, audi nos. 

Christe, exaudi nos. 

Christe, exaudi nos. 


21. Deinde Episcopus tantum surgit atque, iunctis manibus, dicit: 

Exaudi, quaesumus, Domine, preces supplicantis Ecclesi- ae 

Dominum nostrum. 


audi nos. 
audi nos. 

audi nos. 
audi nos. 

Omnes: 


* 


8 , 

* 

Amen. 

Diaconus: 

Leva-te. 

Et omnes surgunt. 


Castitatis propositi renovatio 

22. Tunc, si opportunum videtur, virgines oblationem propositi 
sui Deo, per manus Episcopi, offerunt, ex. gr. hoc modo: virgines ad 
Episcopum singulae accedunt et genua flectunt; dein manus iunctas 
inter ambas Episcopi manus ponunt ac dicunt: 

Accipe, Pater, 
perfectae castitatis 
et Christi sequelae propositum, 
quod, auxiliante Domino, 
coram te profiteor 
et populo sancto Dei. 


23. Alius congruens ritus, secundum loci consuetudinem, manuum 
immissioni substitui potest. Si autem virgines consecrandae sunt com- 
plures, Episcopus permittere potest ut omnes, suis locis, flexis geni- 
bus, simul dicant: 

Accipe, Pater, 
perfectae castitatis 
et Christi sequelae propositum, 
quod, auxiliante Domino, 
coram te profitemur 
et populo sancto Dei. 

Sollemnis prex consecrationis 

24. Proposito renovato, virgines ad locum in presbyterio sibi assi- 
gnatum revertuntur et genua flectunt. Deinde Episcopus, extensis ma- 
nibus ante pectus, dicit precem consecrationis, in qua verba inter 
uncos posita omitti possunt: 

De- us, castorum corporum benignus habita-tor, et incorrup- 

ut e-am non solum ad primae o-ri-ginis innocenti- am revo- 



ces, sed et-i- am ad expe-ri-enti- am quorundam bonorum, quae 

novo in saeculo sunt habenda, perducas ; et obstrictos adhuc 


condi-ci-one morta-li-um, iam ad simi- li-tudinem provehas 

Ange-lorum. 

Respice, Domine, super has famulas tu-as, quae 



in manu tu- a continenti-ae suae proposi-tum collocantes, e- i 



devo-ti- onem su-am offerunt, a quo ipsa vo-ta sumpserunt. 


(Quomodo enim animus, morta-li carne circumda-tus, legem 



naturae, libertatem li-centi- ae, vim consu-etu-dinis et stimu- 

ex omni na-ti-one quae sub caelo est, in stellarum innume- 

at e-ius concupiscerent sacramentum, nec imi-tarentur quod 

nupti- is agi-tur, sed di- lige-rent quod nupti- is praeno-tatur. 

vovit, qui sic perpetu-ae virgi-ni-ta-tis est Sponsus, quemad- 


fi 

n n a n f 

fiia a 0 ■ ■ a a a a 

■ „ n 

S h m m 

n 

• ■■ 

■ H 

n 

modum perpetu-ae virgini-ta-tis est 

Fi- li- us.) Implorantibus 


■ a ■ ■ ■ - 1 

■ 1 ■ . . 

ergo auxi-li-um tu-um, Domine, 

et confirma-ri se benedic- 


=— ■— 


-a - — 5—?—? — 


ti- onis tu-ae consecra-ti- one cupi- entibus, da protecti- onis 


a 

f 1 

s . aa m a s ■ a a 1 

I ■ ■ ■ ■ ■ a 1 

m M II H KQ H £3 H 9 | 

O 

■ " 99 

■ 1 

tu-ae munimen et regimen, 

ne hostis antiquus, qui excellen- 

| 



= ■ = — - — ” — | — B 


ti- ora studi- a subti-li- oribus infestat insidi- is, ad obscuran- 


DE CONSECRATIONE VIRGINUM 25 




i 

1 H 

-B -B S B -a q 

r 

B " 

■ ■ N ■ H M Bfl BB Bfl H 

-B B B B B -B 0 j| 


dam perfectae continenti-ae palmam, per a-liquam serpat men- 


B 

1 

B B Q B B B 

„ B B 0 B 0 0 

® B ® ■ S B ! 



tis incu-ri- am, 

, et rapi- at de proposi-to virginum, quod et- 

B 

H 

■ B B BBS 

B B B 9 B _ 

63 -B3 H -fl -fl ■- | 

-a 

B 

■ — 1 


i- am mo-ribus decet inesse nuptarum. Sit in e- is, Domine, 



per donum Spi-ri-tus tu- i, prudens modesti- a, sapi- ens be- 


fl 

r 

Q 


B B B fl 

e b na a - a 

1 1 « i a • M 


HI g Ea KJ 

® ■ r ■ 


nigni-tas, gravis leni-tas, casta libertas; in ca-ri-ta-te ferve- ant 


fl 



* a * ■ ■ . ■ a a 

a ■ a 08 

S fl B 

H | ■ H H 


B 8 

et nihil extra te di- ligant; 

laudabi-li-ter vivant, 

lauda-rique 


B 


1 -a « B o 


" " ”0* 0 B B | „ B B B B 0 E 

3 i 


m ea - p w 

non appetant; 

te 

in sancti-ta-te corpo-ris, te in animi puri- 

fl 

, 

1 

S 8 B “ B B 

0 ■«■■■ ■■■ b"ha 


B ® " " 

B H 1 g ■ B B 

1 

ta-te glo-ri-fi-cent 

; amo-re te time- ant, amore ti-bi servi- ant. 

0 F " 

C an iD M m a ra n L na ra » - 

Uj M M n KJ 

i 

" " " 0 . B B 1 . " 

B 

■ -w -| BB 


Tu e- is honor sis, tu gaudi- um, tu voluntas, tu in maerore 

so-la-ci- um, tu in ambiguita-te consi-li- um, tu in iniuri- a 

Dominum nostrum Iesum Christum, Fi-li- um tu- um, qui te- 

cum vi-vit et regnat in uni-tate Spi- ritus Sancti, De-us, per 

Arnen. 


Deus, castorum corporum benignus habitator, 
et incorruptarum, Deus, amator animarum; 
Deus, qui humanam substantiam, 
in primis hominibus diabolica fraude vitiatam, 

ita in Verbo tuo, per quod omnia facta sunt, reparas, 

ut eam non solum ad primse originis innocentiam revoces, 

sed etiam ad experientiam quorundam bonorum, 

quae novo in saeculo sunt habenda, perducas; 

et obstrictos adhuc condicione mortalium, 

iam ad similitudinem provehas Angelorum. 

Respice, Domine, super has famulas tuas, 
quae, in manu tua 

continentiae suae propositum collocantes, 
ei devotionem suam offerunt, 
a quo ipsa vota sumpserunt. 

(Quomodo enim animus, mortali carne circumdatus, 
legem naturae, 
libertatem licentiae, 

vim consuetudinis et stimulos aetatis evinceret, 
nisi tu hanc flammam clementer accenderes, 
tu hanc cupidinem benignus aleres, 
tu fortitudinem ministrares?) 

Effusa namque in omnes gentes gratia tua, 

ex omni natione quae sub caelo est, 

in stellarum innumerabilem numerum 

novi testamenti heredibus adoptatis, 

inter ceteras virtutes, quas filiis tuis 

non ex sanguinibus neque ex voluntate carnis, 

sed de tuo Spiritu genitis indidisti, 

etiam hoc donum in quasdam mentes 

de largitatis tuae fonte defluxit, 

ut, cum honorem nuptiarum nulla interdicta minuissent 

ac super sanctum coniugium 

initialis benedictio permaneret, 

exsisterent tamen animae, 

quae, tuae Providentiae consilio, 

casto renuntiarent connubio 

at eius concupiscerent sacramentum, 

nec imitarentur quod nuptiis agitur, 
sed diligerent quod nuptiis praenotatur. 

(Agnovit auctorem suum beata virginitas, 

et, aemula integritatis angelicae, 

illius thalamo, illius cubiculo se devovit, 

qui sic perpetuae virginitatis est Sponsus, 

quemadmodum perpetuae virginitatis est Filius.) 

Implorantibus ergo auxilium tuum, Domine, 

et confirmari se 

benedictionis tuae consecratione cupientibus, 
da protectionis tuae munimen et regimen, 
ne hostis antiquus, 

qui excellentiora studia subtilioribus infestat insidiis, 
ad obscurandam perfectae continentiae palmam, 
per aliquam serpat mentis incuriam, 
et rapiat de proposito virginum, 
quod etiam moribus decet inesse nuptarum. 

Sit in eis, Domine, per donum Spiritus tui, 

prudens modestia, 

sapiens benignitas, 

gravis lenitas, 

casta libertas; 

in caritate ferveant 

et nihil extra te diligant; 

laudabiliter vivant 

laudarlque non appetant; 

te in sanctitate corporis, 

te in animi puritate glorificent; 

amore te timeant, 

amore tibi serviant. 

Tu eis honor sis, tu gaudium, tu voluntas, 
tu in maerore solacium, 
tu in ambiguitate consilium, 
tu in iniuria defensio, 

in tribulatione patientia, 
in paupertate abundantia, 
in ieiunio cibus, 
in infirmitate medicina. 

In te habeant omnia, 
quem elegere super omnia. 
Per Dominum nostrum. 
Omnes: 

Arnen. 


Insignium consecrationis traditio 

25. Expleta consecrationis prece, Episcopus et populus sedent; 
virgines autem surgunt et, comitantibus praedictis virginibus iam 
Deo sacratis aut laicis mulieribus, ad Episcopum accedunt qui, se- 
mel pro omnibus, dicit: 

Accipite, filiae carissimae, 

velamen et anulum, 

vestrae consecrationis insignia; 

et fidem Sponso vestro intactam servate, 

nec umquam obliviscamini 

vos Christi servitio mancipari 

et Corpori eius, quod est Ecclesia. 

Virgines omnes simul respondent: 

Arnen. 


26. Aut si velamen non traditur, Episcopus dicit semel pro om- 
nibus: 

Accipite anulum 

sacri cum Christo connubii 

et fidem Sponso vestro intactam servate 

ut ad aeterni gaudii nuptias 

admitti mereamini. 

Virgines omnes simul respondent: 

Arnen. 

27. Dein unicuique virgini genuflexse Episcopus tradit anulum 
et, si casus fert, velamen aliave consecrationis insignia. Interea schola, 
una cum populo, cantat hanc antiphonam: 

Ad te, Domine, levavi animam me- am: veni, et e-ri- 

pe me, Domine, ad te confugi. E u o u a e. 
cum Psalmo 44, aut alium congruentem cantum. 


Psalmus 44 

2. Eructavit cor meum verbum bonum, 
dico ego opera mea regi. * 

Lingua mea calamus scribae velociter scribentis. 

3. Speciosus forma es prae filiis hominum, 
diffusa est gratia in labiis tuis, * 
propterea benedixit te Deus in aeternum. 

Repetitur antiphona, quod fit altero quoque versu. 

4. Accingere gladio tuo super femur tuum, potentissime, * 
splendore tuo et ornatu tuo prospere procede, 

5. currum ascende propter veritatem 
et mansuetudinem et iustitiam. * 

Et sagittabit pro te mirabiliter dextera tua: 

6. sagittae tuae acutae 

— populi sub te cadent — * 
in corda inimicorum regis. 

7. Sedes tua, Deus, in saeculum saeculi; * 
sceptrum aequitatis sceptrum regni tui. 

8. Dilexisti iustitiam et odisti iniquitatem, 
propterea unxit te Deus, Deus tuus, * 
oleo laetitiae prae consortibus tuis. 

9. Myrrha et aloe et casia omnia vestimenta tua, * 
e domibus eburneis chordae delectaverunt te. 

10. Filiae regum inter honoratas tuas; * 

astitit regina a dextris tuis ornata auro ex Ophir. 

11. Audi, filia, et vide, et inclina aurem tuam, * 

et obliviscere populum tuum et domum patris tui; 

12. et concupiscet rex speciem tuam. * 

Quoniam ipse est dominus tuus et adora eum. 

13. Filiae Tyri cum muneribus; * 

vultum tuum deprecabuntur divites plebis. 

14. Gloriosa nimis filia regis intrinsecus, * 
texturis aureis circumamlcta. 

15. In vestibus variegatis adducetur regi; * 
virgines post eam, proximae eius, afferuntur tibi. 

16. Afferuntur in laetitia et exsultatione, * 
adducuntur in domum regis. 

17. Pro patribus tuis erunt tibi filii; * 
constitues eos principes super omnem terram. 

18. Memor ero nominis tui 

in omni generatione et generatione; * 
propterea populi confitebuntur tibi in aeternum, 
et in saeculum saeculi. 

In fine psalmi non dicitur Gloria Patri, sed antiphona. Si contingit 
autem ut insignium traditio compleatur antequam psalmus integer 
decantatus sit, interrumpitur psalmus et antiphona repetitur. 

Aliae antiphonae proponuntur nn. 140-150. 

28. Deinde, si opportunum videtur, Episcopus virginibus nuper 
sacratis librum orationis Ecclesiae tradit, his vel similibus verbis: 

Accipite librum orationis Ecclesiae 
ut caelestis Patris laudes 
sine intermissione in ore resonent vestro 
et pro totius mundi intercedatis salute. 

Virgines omnes simul respondent: 

Amen. 

Et accedunt ad Episcopum, qui eis divini Officii librum tradit. 
Recepto libro, virgines ad locum suum redeunt ibique stant. 

29. Dein, pro opportunitate, canitur haec vel alia apta antiphona: 

Ipsi sum desponsa-ta, cu- i Ange- li servi- unt, 

, cu-ius pulchri- 

tudinem sol et luna mi-rantur. 


Quam, si fieri potest, virgines nuper sacratae omnes simul canunt, 
secus schola. 

30. Altera tradendi consecrationis insignia ratio describitur 
nn. 151-152. 

31. Quibus expletis, virgines ad loca sibi in presbyterio designata 
revertuntur. Tum prosequitur Missa. 

Liturgia eucharistica 

32. Dum cantus ad offertorium canitur, nonnullae virgines nuper 
Deo sacratae ad altare opportune afferunt panem, vinum, aquam pro 
Sacrificio eucharistico. 

33. In Precibus eucharisticis virginum oblatio secundum formu- 
las, quae in Appendice inveniuntur, opportune commemoratur. 

34. Dicto Pax Domini, Episcopus, modo convenienti, pacem dat 
virginibus nuper Deo sacratis. 

35. Postquam Episcopus Corpus et Sanguinem Domini sumpsit, 
virgines accedunt ad altare, Christi sacramentum sub utraque specie 
recepturae. 

Parentes quoque ceterique virginum propinqui, communionem 
sub utraque specie recipere possunt. 

Dimissio 

36. Oratione post communionem expleta, virgines nuper Deo 
sacratae ante altare sistunt atque Episcopus, ad eas conversus, dicit: 

Omnipotens Pater, 

beatae virginitatis propositum, 

quod pectoribus vestris infudit, 
sua protectione inviolatum custodiat. 

Omnes: 

Amen. 

Episcopus: 

Dominus Iesus, 

qui sacrarum virginum corda 

sponsali sibi foedere iungit, 

mentes vestras divini seminis verbo fecundet. 

Omnes: 

Amen. 

Episcopus: 

Spiritus Sanctus, 

qui supervenit in Virginem 

quique corda vestra hodie suo sacravit illapsu, 

ad Dei Ecclesiseque servitium vos vehementer accendat. 

Omnes: 

Amen. 


37. Denique universum populum benedicit: 

Et vos omnes, qui his sacris adestis, 
benedicat omnipotens Deus, 

Pater et Filius ^(, et Spiritus Sanctus. 

Omnes: 

Amen. 

Altera benedictionis formula n. 155. 

38. Post Episcopi benedictionem, virgines, si casus fert, accipiunt 
cereos suos; schola autem cum populo concinit aptum hymnum vel 
canticum laudis et ordinatur processio sicut pro introitus ritu. 


CAPUT II 


DE CONSECRATIONE VIRGINUM 
PROFESSIONI MONIALIUM CONIUNCTA 


39. Consecrationem virginum, professionis perpetuae ritui coniunc- 
tam, fieri decet in octava Paschae, in sollemnitatibus, praesertim in 
iis quae ad dominicae Incarnationis mysteria referuntur, in domini- 
cis diebus, in festis beatae Virginis Mariae, sanctarum Virginum vel 
Sanctorum qui in vita religiosa eminuerunt. 

40. Die constituta, consecrationis ritui proxima, vel saltem pri- 
die, virgines consecrandae praesentantur Episcopo ad pastorale col- 
loquium instituendum inter filias et diceceseos Patrem. 

41. Consecratio de more peragitur in ecclesia monasterii. 

42. Fideles de die atque hora tempestive certiores fiant, quo fre- 
quentiores accurrere possint. 

43. Dicitur Missa liturgiae diei respondens aut Missa ritualis in 
die consecrationis virginum, iuxta rubricas (cf. Praen. nn. 8-10). 

44. Virginum consecratio de more fit ad sedem; ad partici- 
pationem autem fidelium expediendam sedes pro Episcopo ante 
altare opportune paretur. Opportuno presbyterii loco sedes paretur 
Antistitae, virginum professionem recepturae; item in presbyterio 
scamna pro virginibus sacrandis sic disponantur ut tota actio liturgica 
a fidelibus bene conspici possit. 

45. Ut ritus natura postulat, tota actio liturgica celebretur congrua 
sollemnitate, at caveatur sumptuositas quae paupertatem religiosam 
dedeceat. 

46. Panis et vinum sacrandum, ea parentur copia, quae sufficiat 
ministris, virginibus sacrandis earumque parentibus, propinquis, so- 
dalibus. Ideoque, si unus adhibetur calix, congruentis sit capacitatis. 

47. Praeter ea quae pro Missae celebratione necessaria sunt, haec 
parentur: a) Pontificale Romanum; b) velamina, anuli, aliave vir- 
ginalis consecrationis aut religiosae professionis insignia, secundum 
locorum praescripta vel familiae religiosae consuetudines. 


Ritus introitus 

48. Populo congregato omnibusque rite dispositis, incedit proces- 
sio per ecclesiam ad altare, dum schola cum populo cantat introitum 
Missae. Processio fit more solito eique laudabiliter intersunt virgines 
consecrandae, Antistita et Magistra comitantibus. 

49. Cum ad presbyterium pervenerint, facta altari debita reveren- 
tia, virgines locis sibi in aula ecclesiae designatis se disponunt; tum 
prosequitur Missa. 

Liturgia verbi 

50. In liturgia verbi omnia fiunt more solito, praeter haec: 

a) lectiones vel e Missa diei vel e textibus, qui nn. 81-137 propo- 
nuntur sumi, possunt (cf. Praen. nn. 8-9); 

b) Symbolum non dicitur, etiamsi rubricis liturgiae diei praescri- 
bitur; 

c) oratio universalis omittitur, cum in Litaniis locum iam habuerit. 


Professio religiosa et consecratio virginalis 

Virginum advocatio 

51. Dicto evangelio, Episcopus, si virginum consecratio fit ante 
altare, accedit ad sedem ibi paratam et sedet. Interea schola cantat 
antiphonam hanc vel aliam aptam (pro cantu, cf. p. 11): 

Prudentes virgines, 
aptate lampades vestras: 
ecce sponsus venit, 
exite obviam ei. 

Tum virgines consecrandae faces seu cereos accendunt et, comitan- 
tibus Magistra aliaque moniali huic muneri deputata, ad presbyterium 
accedunt et extra ipsum consistunt. 

52. Deinde Episcopus virgines vocat, cantans aut clara voce di- 
cens (pro cantu, cf. p. 12): 

Venite, filiae, 
audite me, 

timorem Domini docebo vos. 

Virgines autem respondent canentes hanc antiphonam (pro cantu, 
cf. p. 12): 

Et nunc sequimur in toto corde, 
timemus te, 

et quaerimus faciem tuam videre; 

Domine, ne confundas nos, 

sed fac nobis iuxta mansuetudinem tuam 

et secundum multitudinem misericordiae tuae. 

Quam canentes, ascendunt in presbyterium ibique ita se disponunt 
ut ritus ab omnibus facile conspici possit. Deinde cereos in apto 
candelabro collocant aut ministris tradunt, ab eis in fine Missae re- 
cipiendos, et in scamnis sibi paratis sedent. 

53. Altera virgines vocandi ratio, praesertim cum cerei non adhi- 
bentur, describitur nn. 138-139. 


Homilia seu allocutio 

54. Tunc Episcopus virgines consecrandas et populum breviter al- 
loquitur, illustrans cum lectiones biblicas tum virginitatis donum ac 
vitae religiosae munus in electarum sanctificationem atque Ecclesiae 
totiusque humanae familiae bonum. 

Interrogationes 

55. Expleta homilia, virgines surgunt; tunc Episcopus ex eis 
quaerit num sint paratae ad Deo se devovendas et perfectam sectan- 
dam caritatem, secundum Regulam vel Constitutiones suae familiae 
religiosae. Quaestiones quae hic ponuntur commutari aut ex parte 
omitti possunt pro uniuscuiusque familiae religiosae indole ac natura. 
Episcopus eas interrogat, his vel similibus verbis: 

Filiae dilectissimae, iam per baptismum 
peccato mortuae ac Domino sacratae, 
vultis, perpetuae professionis titulo, 
arctius Deo coniungi? 

Virgines professurae omnes simul respondent: 

Volo. 

Episcopus: 

Vultis, Evangelium studiose sectantes 
ac vestrae familiae Regulam custodientes, 
ad perfectam caritatem erga Deum et proximum 
constanter firmiterque contendere? 

Virgines: 

Volo. 

Episcopus: 

Vultis in solitudine ac silentio 
in assidua prece et alacri paenitentia, 
in humili labore sanctisque operibus 
soli Deo vacare? 

Virgines: 

Volo. 

Episcopus: 

Vultis consecrari, 
ac Domino nostro Iesu Christo, 
summo Dei Filio, 
sollemniter desponsari? 

Virgines: 

Volo. 

56. Tunc Episcopus earum voluntatem confirmat, dicens haec vel 
similia verba: 

Qui incepit in vobis opus bonum, 
ipse perficiat in diem Christi Iesu. 

Omnes: 

Arnen. 

Supplicatio litanica 

57. Deinde omnes surgunt; Episcopus stans, manibus iunctis, di- 
cit conversus ad populum (pro cantu, cf. p. 16): 

Oremus Deum Patrem omnipotentem 
per Filium suum Dominum nostrum, 
ut, beatae Mariae semper Virginis 
omniumque Sanctorum 
interveniente suffragio, 

super has famulas, quas sibi sacrandas elegit, 

Sancti Spiritus rorem 
affluenter emittat. 

58. Diaconus admonet (pro cantu, cf. p. 17): 

Flectamus genua 

Mox Episcopus, ministri, virgines consecrandae populusque genua 
flectunt. Consuetudo autem ut virgines consecrandae se prosternant, 
sicubi viget, servari potest. 

59. Tunc cantores Litanias consecrationis virginum canunt, om- 
nibus respondentibus. His Litaniis, apto loco, inseri possunt invo- 
cationes eorum Sanctorum, qui a familia religiosa vel a populo pe- 
culiari veneratione coluntur, necnon, pro opportunitate, aliae addi 
petitiones. 

Sanctorum cognomina, inter uncas posita, opportune omittuntur 
quando Litaniae lingua latina cantantur. 

Kyrie, eleison. 

Kyrie, eleison. 

Christe, eleison. 

Christe, eleison. 

Kyrie, eleison. 

Kyrie, eleison. 

Sancta Maria, 

Sancta Dei Genetrix, 

Sancta Virgo virginum, 

Sancte Michael, 


ora pro nobis, 
ora pro nobis, 
ora pro nobis, 
ora pro nobis. 

Sancti Angeli Dei, 

Sancte Ioannes Baptista, 

Sancte Ioseph, 

Sancti Petre et Paule, 

Sancte Ioannes, 

Sancta Maria Magdalena, 

Sancti Stephane et Laurenti, 

Sanctae Perpetua et Felicitas, 

Sancta Agnes, 

Sancta Maria (Goretti), 

Sancte Athanasi, 

Sancte Ambrosi, 

Sancte Augustine, 

Sancte Hieronyme, 

Sancte Benedicte, 

Sancti Dominice et Franclsce, 

Sancta Macrlna, 

Sancta Scholastica, 

Sanctae Clara et Catharlna, 

Sancta Teresia (de Avila), 

Sancta Rosa (de Lima), 

Sancta Ludovlca (de Marillac), 

Sancta Margarita Maria (Alacoque), 
Omnes Sancti et Sanctae Dei, 

Propitius esto, 

Ab omni malo, 

Ab omni peccato, 

A morte perpetua, 

Per incarnationem tuam, 

Per mortem et resurrectionem tuam, 
Per effusionem Spiritus Sancti, 
Peccatores, te 

Ut famulum tuum Papam nostrum N. 
ceterosque Episcopos 


orate pro nobis, 
ora pro nobis, 
ora pro nobis, 
orate pro nobis, 
ora pro nobis, 
ora pro nobis, 
orate pro nobis, 
orate pro nobis, 
ora pro nobis, 
ora pro nobis, 
ora pro nobis, 
ora pro nobis, 
ora pro nobis, 
ora pro nobis, 
ora pro nobis, 
orate pro nobis, 
ora pro nobis, 
ora pro nobis, 
orate pro nobis, 
ora pro nobis, 
ora pro nobis, 
ora pro nobis, 
ora pro nobis, 
orate pro nobis, 
libera nos, Domine, 
libera nos, Domine, 
libera nos, Domine, 
libera nos, Domine, 
libera nos, Domine, 
libera nos, Domine, 
libera nos, Domine, 
rogamus, audi nos. 

Christo, Ecclesiae Sponso, 
in dies conformare digneris, 

Ut beatae virginitatis flammam 
in Ecclesia tua conservare 
et augere digneris, 

Ut in cunctis Christi fidelibus 
futurae resurrectionis 
et venturi saeculi spem 
confirmare digneris, 

Ut cunctis populis pacem 
et veram concordiam 
donare digneris, 


te rogamus, audi nos. 


te rogamus, audi nos. 


te rogamus, audi nos. 


te rogamus, audi nos. 


Ut coetum eorum, 

qui evangelica sectantur consilia, 

meritis et numero amplificare 

digneris, te rogamus, audi nos. 

Ut harum virginum parentes 
pro munere quod tibi obtulerunt 

caelestibus donis locupletare digneris, te rogamus, audi nos. 


Ut has ancillas tuas benedicere 
et sanctificare 

et consecrare digneris. te rogamus, audi nos. 

Iesu, Fili Dei vivi, te rogamus, audi nos. 

Christe, audi nos. 

Christe, audi nos. 

Christe, exaudi nos. 

Christe, exaudi nos. 

60. Deinde Episcopus tantum surgit atque, iunctis manibus, dicit 
(pro cantu, cf. p. 19): 

Exaudi, quaesumus, Domine, 
preces supplicantis Ecclesiae 
et miserere his famulis tuis, 


PROFESSIONI MONIALIUM CONIUNCTA 


41 


quas benigna providentia vocasti: 
in viam dirige salutis aeternae 
ut, quae tibi sunt placita, cupiant 
et vigilanti cura perficiant. 

Per Christum Dominum nostrum. 

Omnes: 

Arnen. 

Diaconus (pro cantu, cf. p. 20): 

Levate. 

Et omnes surgunt. 

61. Supplicatione litanica expleta, duae virgines iam professae, pro- 
iamiliae religiosae consuetudine, ad sedem Antistitae accedunt et, stan- 
tes, speciali testium munere funguntur. Virgines professurae singulae 
accedunt ad Antistitam et legunt professionis formulam, quam sua 
ipsarum manu opportune antea scripserunt. 


Professio. 


62. Deinde virgo professa laudabiliter ad altare se confert atque 
in illo schedulam professionis deponit; tum, si commode fieri po- 
test, professionis instrumenta signat super ipso altari. Quo facto, 
redit ad locum sibi assignatum. 


63. Quibus expletis, virgines nuper professae, stantes, pro op- 
portunitate, canunt hanc antiphonam vel alium cantum, qui modo 
lyrico sensum donationis et gaudii exprimat: 

a~ a — ■— f =j 


Suscipe me, Domine, secundum eloqui- um tu- um et vi- vam; 


s 


a ■ ■ -n — 0 



et non confundas me ab exspecta-ti- one me- a. 

Sollemnis prex consecrationis 

64. Deinde virgines genua flectunt et Episcopus, extensis ma- 
nibus ante pectus, dicit precem consecrationis, in qua verba inter 
uncas posita omitti possunt (pro cantu, cf. p. 21): 

Deus, castorum corporum benignus habitator, 
et incorruptarum, Deus, amator animarum; 

Deus, qui humanam substantiam, 

in primis hominibus diabolica fraude vitiatam, 

ita in Verbo tuo, per quod omnia facta sunt, reparas, 

ut eam non solum ad primae originis innocentiam revoces, 

sed etiam ad experientiam quorundam bonorum, 

quae novo in saeculo sunt habenda, perducas; 

et obstrictos adhuc condicione mortalium, 

iam ad similitudinem provehas Angelorum. 

Respice, Domine, super has famulas tuas, 
quae, in manu tua 

continentiae suae propositum collocantes, 
ei devotionem suam offerunt, 
a quo ipsa vota sumpserunt. 

(Quomodo enim animus, mortali carne circumdatus, 
legem naturae, 
libertatem licentiae, 

vim consuetudinis et stimulos aetatis evinceret, 
nisi tu hanc flammam clementer accenderes, 
tu hanc cupidinem benignus aleres, 
tu fortitudinem ministrares?) 

Effusa namque in omnes gentes gratia tua, 

ex omni natione quae sub caelo est, 

in stellarum innumerabilem numerum 

novi testamenti heredibus adoptatis, 

inter ceteras virtutes, quas filiis tuis 

non ex sanguinibus neque ex voluntate carnis, 

sed de tuo Spiritu genitis indidisti, 

etiam hoc donum in quasdam mentes 

de largitatis tuae fonte defluxit, 

ut, cum honorem nuptiarum nulla interdicta minuissent 

ac super sanctum coniugium 

initialis benedictio permaneret, 

exsisterent tamen animae, 

quae, tuae Providentiae consilio, 

casto renuntiarent connubio 

at eius concupiscerent sacramentum, 

nec imitarentur quod nuptiis agitur, 

sed diligerent quod nuptiis praenotatur. 

(Agnovit auctorem suum beata virginitas, 

et, aemula integritatis angelicae, 

illius thalamo, illius cubiculo se devovit, 

qui sic perpetuae virginitatis est Sponsus, 

quemadmodum perpetuae virginitatis est Filius.) 

Implorantibus ergo auxilium tuum, Domine, 

et confirmari se 

benedictionis tuae consecratione cupientibus, 
da protectionis tuae munimen et regimen, 
ne hostis antiquus, 

qui excellentiora studia subtilioribus infestat insidiis, 
ad obscurandam perfectae continentiae palmam, 
per aliquam serpat mentis incuriam, 
et rapiat de proposito virginum, 
quod etiam moribus decet inesse nuptarum. 

Sit in eis, Domine, per donum Spiritus tui, 

prudens modestia, 

sapiens benignitas, 

gravis lenitas, 

casta libertas; 

in caritate ferveant 

et nihil extra te diligant; 

laudabiliter vivant 

laudarlque non appetant; 

te in sanctitate corporis, 
te in animi puritate glorificent; 
amore te timeant, 
amore tibi serviant. 

Tu eis honor sis, tu gaudium, tu voluntas, 

tu in maerore solacium, 

tu in ambiguitate consilium, 

tu in iniuria defensio, 

in tribulatione patientia, 

in paupertate abundantia, 

in ieiunio cibus, 

in infirmitate medicina. 

In te habeant omnia, 
quem elegere super omnia. 

Per Dominum nostrum. 

Omnes: 

Amen. 

Insignium consecrationis traditio 

65. Expleta consecrationis prece, Episcopus et populus sedent; 
virgines autem surgunt et, comitantibus Magistra aliaque moniali 
huic muneri deputata, ad Episcopum accedunt qui, semel pro om- 
nibus, dicit: 

Accipite, filiae carissimae, 

velamen et anulum, 

vestrae consecrationis insignia; 

fidem Sponso vestro intactam servate, 

nec umquam obliviscamini 

vos Christi servitio mancipari 

et Corpori eius, quod est Ecclesia. 

Virgines omnes simul respondent: 

Amen. 


66. Aut si velamen non traditur. Episcopus dicit semel pro om- 
nibus: 

Accipite anulum 
sacri cum Christo connubii 
et fidem Sponso vestro servate, 
ut ad aeterni gaudii nuptias 
admitti mereamini. 

Virgines omnes simul respondent: 

Arnen. 

67. Dein unicuique virgini genuflexae Episcopus tradit anulum 
et, si casus fert, velamen aliave consecrationis insignia. Interea scho- 
la, una cum populo, cantat hanc antiphonam (pro cantu, cf. p. 30): 

Ad te, Domine, levavi animam meam: 
veni, et eripe me, Domine, ad te confugi. 

cum Psalmo 44, aut alium congruentem cantum. 

Psalmus 44 

2. Eructavit cor meum verbum bonum, 
dico ego opera mea regi.* 

Lingua mea calamus scribae velociter scribentis. 

3. Speciosus forma es prae filiis hominum, 
diffusa est gratia in labiis tuis,* 
propterea benedixit te Deus in aeternum. 

Repetitur antiphona, quod fit altero quoque versu. 

4. Accingere gladio tuo super femur tuum, potentissime, * 
splendore tuo et ornatu tuo prospere procede, 

5. currum ascende propter veritatem 
et mansuetudinem et iustitiam. * 

Et sagittabit pro te mirabiliter dextera tua: 

6. sagittae tuae acutae 

— populi sub te cadent — * 
in corda inimicorum regis. 

7. Sedes tua, Deus, in saeculum saeculi; * 
sceptrum aequitatis sceptrum regni tui. 

8. Dilexisti iustitiam et odisti iniquitatem, 
propterea unxit te Deus, Deus tuus, * 
oleo laetitiae prae consortibus tuis. 

9. Myrrha et aloe et casia omnia vestimenta tua, * 
e domibus eburneis chordae delectaverunt te. 

10. Filiae regum inter honoratas tuas; * 

astitit regina a dextris tuis ornata auro ex Ophir. 

11. Audi, filia, et vide, et inclina aurem tuam, * 

et obliviscere populum tuum et domum patris tui; 

12. et concupiscet rex speciem tuam. * 

Quoniam ipse est dominus tuus et adora eum. 

13. Filiae Tyri cum muneribus: * 

vultum tuum deprecabuntur divites plebis. 

14. Gloriosa nimis filia regis intrinsecus, * 
texturis aureis circumamicta. 

15. In vestibus variegatis adducetur regi; * 
virgines post eam, proximae eius, afferuntur tibi. 

16. Afferuntur in laetitia et exsultatione, * 
adducuntur in domum regis. 

17. Pro patribus tuis erunt tibi filii; * 
constitues eos principes super omnem terram. 

18. Memor ero nominis tui 

in omni generatione et generatione;* 
propterea populi confitebuntur tibi in aeternum, 
et in saeculum saeculi. 

In fine psalmi non dicitur Gloria Patri, sed antiphona. Si contingit 
autem ut insignium traditio compleatur antequam psalmus integer 
decantatus sit, interrumpitur psalmus et antiphona repetitur. 

Aliae antiphonae proponuntur nn. 140-150. 

68. Deinde, si opportunum videtur, Episcopus virginibus nuper 
sacratis librum orationis Ecclesiae tradit, his vel similibus verbis: 

Accipite librum orationis Ecclesiae 
ut caelestis Patris laudes 
sine intermissione in ore resonent vestro 
et pro totius mundi intercedatis salute. 

Virgines omnes simul respondent: 

Amen. 

Et accedunt ad Episcopum, qui eis divini Officii librum tradit. 
Recepto libro, virgines ad locum suum redeunt ibique stant. 

69. Dein, pro opportunitate, canitur haec vel alia apta antiphona 
(pro cantu, cf. p. 32): 

Ipsi sum desponsata, 
cui Angeli serviunt, 
cuius pulchritudinem 
sol et luna mirantur. 

Quam, si fieri potest, virgines nuper sacratae omnes simul canunt, 
secus schola. 

70. His expletis, ubi mos viget vel opportunum videtur, signi- 
ficari potest moniales nuper professas in perpetuum familiae religio- 
sae esse aggregatas vel aptis verbis ab Antistita prolatis vel osculo 
pacis, ex. gr.: 

a) Antistita haec vel similia verba profert: 

Confirmamus vobis 

partem et societatem huius familiae N. 
ut omnia communia noblscum habeatis. 

Et omnes illius familiae religiosae sodales assentiunt dicentes: 

Amen. 

b) Vel, his omissis, Episcopus pacem dat. Antistita fraternam 
dilectionem monialibus nuper sacratis significat osculo pacis vel alio 
modo, secundum familiae religiosae vel monasterii consuetudinem. 
Interea schola, una cum populo, cantat antiphonam: 

Quam dilecta tabernacula tua, Domine virtutum! 
concupiscit et deficit anima mea in atria Domini. 

cum Psalmo 83, vel alium congruentem cantum. 

Osculum autem pacis, si hic datur, ante communionem omittitur. 

71. Altera tradendi consecrationis insignia ratio discribitur 
nn. 151-154. 

72. Quibus expletis, virgines ad loca sibi in presbyterio designata 
revertuntur. Tum prosequitur Missa. 


Liturgia eucharistica 

73. Dum cantus ad offertorium canitur, nonnullae virgines nuper 
Deo sacratae ad altare opportune afferunt panem, vinum, aquam 
pro Sacrificio eucharistico. 

74. In Precibus eucharisticis virginum oblatio secundum formu- 
las, quae in Appendice inveniuntur, opportune commemoratur. 

75. Si osculum pacis datum non est (cf. n. 70), Episcopus modo 
convenienti, pacem dat virginibus nuper Deo sacratis. 

76. Postquam Episcopus Corpus et Sanguinem Domini sumpsit, 
virgines accedunt ad altare, Christi sacramentum sub utraque specie 
recepturae. 

Post eas, parentes, propinqui, sodales eodem modo Eucharistiam 
sumere possunt. 


Dimissio 

77. Oratione post communionem expleta, virgines nuper Deo sa- 
cratae ante altare sistunt atque Episcopus, ad eas conversus, dicit: 

Omnipotens Pater, 
beatae virginitatis propositum, 
quod pectoribus vestris infudit, 
sua protectione inviolatum custodiat. 

Omnes: 

Amen. 

Episcopus: 

Dominus Iesus, 

qui sacrarum virginum corda 

sponsali sibi foedere iungit, 

mentes vestras divini seminis verbo fecundet. 

Omnes: 

Amen. 

Episcopus: 

Spiritus Sanctus, 

qui supervenit in Virginem 

quique corda vestra hodie suo sacravit illapsu, 

ad Dei Ecclesiseque servitium vos vehementer accendat. 

Omnes: 

Amen. 


78. Denique universum populum benedicit: 

Et vos omnes, qui his sacris adestis, 
benedicat omnipotens Deus, 

Pater et Filius et Spiritus £%i Sanctus. 

Omnes: 

Amen. 


79. Altera benedictionis formula n. 155. 

80. Post Episcopi benedictionem, virgines, si casus fert, accipiunt 
cereos suos; schola autem cum populo concinit aptum hymnum vel 
canticum laudis et ordinatur processio sicut pro introitus ritu. 


CAPUT III 


ALII TEXTUS IN CONSECRATIONE VIRGINUM ADHIBENDI 


I. Lectiones Biblice 

Lectiones e Vetere Testamento 

81. Gen 12, l-4a: « Egredere de terra tua, et de cognatione tua, 
et veni ». 

In diebus illis: Dixit Dominus ad Abram ... 4 usque ad Dominus. 

82. 1 Sam 3, 1-10: « Loquere, Domine, quia audit servus tuus ». 
In diebus illis: Puer Samuel ministrabat Domino ... 

83. 1 Reg 19, 4-9a. ll-15a: «Sta in monte coram Domino». 

In diebus illis: Perrexit Elias in desertum ... 9 usque ad in spelunca. 
15 usque ad in Damascum. 

84. 1 Reg 19, 16b. 19-21: «Consurgens Eliseus abiit et secutus 
est Eliam ». 

In diebus illis: Dixit Dominus ad Eliam: Eliseum, filium Saphat ... 

85. Cant. 2, 8-14: « Surge, amica mea, et veni ». 

Vox dilecti mei ... 

86. Cant. 8, 6-7: « Fortis est ut mors dilectio ». 

Pone me ut signaculum ... 

87. Is 44, 1-5: « Dicet: Domini ego sum ». 

Et nunc audi, Iacob, serve meus ... 

88. Is 61, 9-11: «Gaudens gaudebo in Domino». 

Scient in gentibus semen populi mei ... 

89. Ier 31, 31-37: « Foedus novum ». 

Ecce dies venient, dicit Dominus ... 

90. Os 2, 14. 19-20 (Hebr 16. 21-22): « Sponsabo te mihi in sem- 
piternum ». 

Haec dicit Dominus: Ecce ego lactabo eam ... 

Versus 14 interpretari debet secundum hebraicam veritatem. 


Lectiones e Novo Testamento 

91. Act 2, 42-47: « Omnes qui credebant erant pariter, et habebant 
omnia communia ». 

Erant perseverantes in doctrina apostolorum ... 

92. Act 4, 32-35: « Cor unum et anima una ». 

Multitudinis credentium erat cor unum ... 

93. Rom 6, 3-11: « In novitate vitae ambulemus ». 

Fratres: Quicumque baptizati sumus in Christo Iesu ... 

94. Rom 12, 1-13: « Exhibete corpora vestra hostiam viventem, 
sanctam, Deo placentem ». 

Obsecro vos, fratres, per misericordiam Dei ... 

95. 1 Cor 1, 22-31: «Verbum crucis pereuntibus stultitia est; no- 
bis, Dei virtus est ». 

Fratres: Iudaei signa petunt ... 

96. 1 Cor 7, 25-35: « Virgo cogitat quae Domini sunt ». 

Fratres: De virginibus praeceptum Domini non habeo ... 

97. Eph 1, 3-14: « Elegit nos Deus in Christo ut essemus sancti et 
immaculati in caritate ». 

Fratres: Benedictus Deus et Pater Domini Iesu Christi ... 

98. Phil 2, 1-4: « Idem sapiatis, eandem caritatem habentes, una- 
nimes ». 

Fratres: Si qua consolatio in Christo ... 

99. Phil 3, 8-14: « Omnia detrimentum feci, ut Christum lucri- 
faciam ». 

Fratres: Verumtamen existimo omnia ... 

100. Coi 3, 1-4: « Quae sursum sunt sapite, non quae super terram ». 
Fratres: Si consurrexistis cum Christo ... 

101. Coi 3, 12-17: « Super omnia caritatem habete, quod est 
vinculum perfectionis ». 

Fratres: Induite vos sicut electi Dei ... 


4 * 

102 . 1 Thess 4, l-3a. 7-12: « Haec est voluntas Dei, sanctificatio 
vestra ». 

Fratres, rogamus vos ... 3 usque ad sanctificatio vestra. 

103 . 1 Petr 1, 3-9: « Cum Iesum Christum non videritis, diligitis ». 
Benedictus Deus et Pater Domini nostri Iesu Christi ... 

104 . 1 Ioan 4, 7-16: « Si diligamus invicem, Deus in nobis manet ». 
Carissimi, diligamus nos invicem ... 

105 . Apoc 3, 14b. 20-22: « Cenabo cum illo et ipse mecum ». 

Haec dicit Arnen ... 

106 . Apoc 22, 12-14. 16-17. 20: « Veni, Domine Iesu! ». 

Ego, Ioannes, audivi vocem dicentem mihi: Ecce venio cito ... 


Psalmi responsorii 

107 . Ps 23, 1-2, 3-4ab, 5-6. 

R. (6): Haec est generatio quaerentium faciem tuam, Domine. 

108 . Ps 26, 1, 4, 5, 8b-9abc, 9d et 11. 
fy. (8b): Faciem tuam, Domine, quaero. 

109 . Ps 32, 2-3, 4-5, 11-12, 13-14, 18-19, 20-21. 

fy. (12b): Beatus populus quem elegit Dominus in hereditatem 
suam. 

110 . Ps 33, 2-3, 4-5, 6-7, 8-9. 

vel 10-11, 12-13, 14-15, 17 et 9. 

I£. (2a): Benedicam Dominum in omni tempore. 

vel (9a): Gustate et videte quoniam suavis est Dominus. 

111 . Ps 39, 2 et 4ab, 7-8a, 8b-9, 10, 12. 

I£. (8a et 9a): Ecce venio, Domine, ut faciam voluntatem tuam. 

112 . Ps 44, 11-12, 14-15, 16-17. 

I£. (Mt 25, 6): Ecce sponsus venit: exite obviam Christo Domino. 

113 . Ps 62, 2, 3-4, 5-6, 8-9. 

I£. (2b): Sitit in te anima mea, Domine, Deus meus. 

114 . Ps 83, 3, 4, 5-6a et 8a, 11, 12. 

]£. (2): Quam dilecta tabernacula tua, Domine virtutum! 

115 . Ps 99, 2, 3, 4, 5. 

R. (2c): Introite in conspectu Domini, in exsultatione. 

Alleluia et Versus ante Evangelium 

116 . Ps 132, 1: Ecce quam bonum et quam iucundum 
habitare fratres in unum! 

117 . Mt 11, 25: Benedictus es, Pater, Domine caeli et terrae, 
quia mysteria regni parvulis revelasti. 

118 . Ioan 13, 34: Mandatum novum do vobis, dicit Dominus, 
ut diligatis invicem sicut dilexi vos. 

119 . Ioan^ 15, 5: Ego sum vitis, vos palmites, dicit Dominus; 
qui manet in me, et ego in eo, hic fert fructum multum. 

120 . 2 Cor 8, 9: Iesus Christus egenus factus est, cum esset dives, 
ut illius inopia vos divites essetis. 

121 . Gal 6, 14: Mihi absit gloriari nisi in cruce Domini, 

per quem mihi mundus crucifixus est, et ego mundo. 

122 . Phil 3, 8-9: Omnia detrimentum feci et arbitror ut stercora, 
ut Christum lucrifaciam et inveniar in illo. 

Evangelia 

123 . Mt 11, 25-30: «Abscondisti haec a sapientibus, et revelasti 
ea parvulis ». 

In illo tempore: Respondens Iesus dixit ... 

124 . Mt 16, 24-27: « Qui perdiderit animam suam propter me, 
inveniet eam ». 

In illo tempore: Dixit Iesus discipulis suis ... 

125 . Mt 19, 3-12: « Sunt eunuchi qui seipsos castraverunt prop- 
ter regnum caelorum ». 

In illo tempore: Accesserunt ad Iesum pharisaei ... 

126 . Mt 19, 16-26: « Si vis perfectus esse, vende quae habes et 
sequere me ». 

In illo tempore: Ecce unus accedens ad Iesum ait illi ... 

127 . Mt 25, 1-13: « Ecce sponsus venit: exite obviam ei ». 

In illo tempore: Dixit Iesus discipulis suis parabolam hanc: Simile 

erit regnum caelorum decem virginibus ... 

128 . Mc 3, 31-35: « Qui fecerit voluntatem Dei, hic frater meus 
et soror mea et mater est ». 

In illo tempore: Veniunt mater Iesu et fratres ... 

129. Mc 10, 24b-30: « Ecce nos dimisimus omnia et secuti su- 
mus te ». 

In illo tempore: Ait Iesus discipulis suis: Filioli ... 

130 . Lc 1, 26-38: « Ecce ancilla Domini ». 

In illo tempore: Missus est angelus Gabriel a Deo in civitatem 

Galilaeae ... 

131 . Lc 9, 57-62: « Nemo mittens manum suam ad aratrum et 
respiciens retro, aptus est regno Dei ». 

In illo tempore: Ambulantibus Iesu et discipulis suis in via ... 

132 . Lc 10, 38-42: « Martha excepit illum in domum suam. Maria 
optimam partem elegit ». 

In illo tempore: Intravit Iesus in quoddam castellum ... 

133 . Lc 11, 27-28: « Beati qui audiunt verbum Dei et custodiunt 
illud ». 

In illo tempore: Extollens vocem quaedam mulier ... 

134 . Ioan 12, 24-26: « Si granum frumenti mortuum fuerit, mul- 
tum fructum affert ». 

In illo tempore: Dixit Iesus discipulis suis: Arnen, amen dico vobis ... 

135 . Ioan 15, 1-8: « Qui manet in me, et ego in eo, hic fert 
fructum multum ». 

In illo tempore: Dixit Iesus discipulis suis: Ego sum vitis vera ... 

136 . Ioan 15, 9-17: «Vos amici mei estis, si feceritis quae ego 

praecipio vobis ». 

In illo tempore: Dixit Iesus discipulis suis: Sicut dilexit me Pater ... 

137 . Ioan 17, 20-26: « Volo ut ubi sum ego, et illi sint mecum ». 

In illo tempore: [Sublevatis Iesus oculis in caelum, oravit dicens: 

Pater sancte,] non pro eis rogo tantum ... 


II. Altera vocandi virgines ratio 

138 . Si virginum consecratio fit ante altare, Episcopus accedit 
ad sedem ibi paratam et sedet. Diaconus autem singulas virgines vocat 
nominatim. Unaquaeque virgo, suo nomine audito, surgit et respondet: 

Ecce, Domine, vocasti me 

vel alio apto modo. Dein accedit ad presbyterium et extra ipsum 
consistit. 

139. Appellatione expleta, Episcopus omnes eas invitat his vel 
similibus verbis: 

Venite, filiae, 

ut cordis vestri propositum 

per humilitatis nostrae ministerium 

Dominus consecrare dignetur. 

Virgines vero respondent canentes hanc antiphonam (pro cantu, cf. 
p. 12) vel alium aptum cantum: 

Et nunc sequimur in toto corde, 
timemus te, 

et quaerimus faciem tuam videre; 

Domine, ne confundas nos, 

sed fac nobis iuxta mansuetudinem tuam 

et secundum multitudinem misericordiae tuae. 

Et hanc antiphonam canentes, comitantibus praedictis virginibus 
iam Deo sacratis vel laicis mulieribus, ascendunt in presbyterium 
ibique se disponunt ut ritus ab omnibus facile conspici possit. 

III. AlItE ANTIPHONTE IN TRADITIONE INSIGNIUM CANEND/E 

140. Adducentur virgines in templum Regis (cf. Ps 44, 
15-16). 

141. Audi, filia: Concupiscet Rex decorem tuum (Ps 44, 
11 - 12 ). 

142. Sitivit in te anima mea (Ps 62, 2). 

143. Cor meum et caro mea exsultaverunt in Deum vivum 
(Ps 83, 3). 

144. Mihi adhaerere Deo bonum est (Ps 72, 28). 

145. Quaesivi quem diligit anima mea (Cant 3, 1). 

146. Dilectus meus mihi, et ego illi (Cant 2, 16). 

147. Ostende mihi faciem tuam, 

sonet vox tua in auribus meis (Cant 2, 14). 

148. Veni, sponsa mea; veni, coronaberis (Cant 4, 8). 

149. Ducam eam in solitudinem et loquar ad cor eius 
(Os 2, 14). 

150. Qui adhaeret Domino unus spiritus est (1 Cor 4, 17). 

IV. Altera tradendi consecrationis insignia ratio 

151. (Pro veli impositione, quae omittitur si virgines velum ca- 
nonice iam receperunt). Expleta consecrationis prece, Episcopus 
et populus sedent; virgines autem surgunt et, comitantibus prae- 
dictis religiosis aut laicis mulieribus, ad Episcopum accedunt, qui 
unicuique imponit velum, dicens: 

Accipe velum sacrum, 
ut inter reliquas feminas 
cognoscaris Christi servitio dicata 
et Corpori eius, quod est Ecclesia. 

Et virgo respondet: 

Amen. 


Et, recepto velo, ad locum suum redit ibique stat. Postquam omnes 
velum receperunt, virgines canunt antiphonam: 

Iusta tamen de causa schola, postquam prima vel secunda velum 
recepit, pro virginibus canit antiphonam Cogitabo, quam iterare 

potest post cantum unius vel plurium versiculorum congruentis 
psalmi vel cantici. 

152. (Pro anuli traditione) Omnibus virginibus velatis, tradun- 
tur anuli hoc modo: virgines accedunt ad Episcopum, eodem or- 
dine quo antea. Tunc Episcopus unicuique virgini anulum tradit, 
dicens: 

Accipe anulum 

sacri cum Christo connubii 

et fidem Sponso tuo intactam serva, 

ut ad aeterni gaudii nuptias 

merearis admitti. 

Virgo respondet: 

Arnen. 

153. (Pro Officii divini traditione) Deinde, si opportunum videtur, 
Episcopus unicuique virgini consecratae librum orationis Ecclesiae 
tradit, his vel similibus verbis: 

Accipe librum orationis Ecclesiae 
ut caelestis Patris laudes 
sine intermissione in ore resonent tuo 
et pro totius mundi intercedas salute. 

Virgo respondet: 

Arnen. 

Et redit ad locum suum. 

154. Postquam omnes insignia professionis receperunt, virgines 
canunt antiphonam (pro cantu, cf. p. 32). 

Ipsi sum desponsata, 
cui Angeli serviunt, 
cuius pulchritudinem 
sol et luna mirantur. 

lusta tamen de causa schola, postquam prima vel secunda anulum 
recepit, pro virginibus canit antiphonam Ipsi sum desponsata, quam 
iterare potest post cantum unius vel plurium versiculorum congruen- 
tis psalmi vel cantici. 

V. Altera formula benedictionis finalis 

155. Oratione post communionem expleta, virgines nuper Deo sa- 
cratae ante altare sistunt atque Episcopus, ad eas conversus, dicit: 

Deus, sancti consilii inspirator et effector, 
sua vos constanter tueatur gratia, 
ut vestrae vocationis munera 
fideli animo persolvatis. 

Omnes: 

Amen. 

Episcopus: 

Ipse divinae vos faciat caritatis 

apud omnes gentes testimonium et signum. 

Omnes: 

Amen. 


Episcopus: 

Et vincula quibus Christo 
vos nexuit in terris, 
in caelis benignus perennet. 

Omnes: 

Amen. 

156. Et universum populum benedicit subiungens: 
Et vos omnes, qui his sacris adestis, 
benedicat omnipotens Deus, 

Pater et Filius et Spiritus ^ Sanctus. 

Omnes: 

Amen. 

EXEMPLAR FORMULAS PROFESSIONIS 


Unicuique monialium familiae est facultas componendi formulam 
professionis, a S. Congregatione pro Religiosis et Institutis saeculari- 
bus probandam. Ad utilitatem vero monialium Institutorum hoc 
exemplar, a praedicta S. Congregatione confectum, proponitur: 

I. Monialis vota profitens: 

Ego, N. N. 

ad Dei honorem, 

firma voluntate impulsa 

intimius ei me consecrandi 

Christumque pressius tota vita sequendi, 

coram sororibus adstantibus, 

in manibus tuis, N. N.* 

perpetuam castitatem, paupertatem, oboedientiam voveo 

secundum Regulam (et Constitutiones) N. 

et huic familiae me toto corde trado, 

ut Sancti Spiritus gratia, 

beata Maria Virgine adiuvante, 

in Dei Ecclesiaeque servitio 

perfectam persequar caritatem. 

II. Quae vota recipit, dicere potest: 

Et ego, 

potestate mihi tradita, nomine Ecclesiae, 
vota a vobis (te) in N. ** emissa, suscipio, 
vosque (teque) Deo instanter commendo, 
ut oblationem vestram (tuam), 
sacrificio eucharistico adsociatam, 
perficere valeatis (valeas). 

* Dicitur nomen et munus Antistitae, quae professionem recipit. 

** Dicitur nomen familiae religiosae vel monasterii. 


MISSA 

IN DIE CONSECRATIONIS VIRGINUM 


Haec Missa dici potest, cum sacris vestibus coloris albi, extra do- 
minicas Adventus, Quadragesimae et Paschae, et extra sollemnitates 
atque ferias IV Cinerum et totius Hebdomadae sanctae. 

Ant. ad introitum Ps 104, 4-5 

Quaerite Dominum et confirmamini, quaerite faciem eius 
semper. Mementote mirabilium eius quae fecit. 

Collecta 

Da, quaesumus, Domine, 

his famulabus tuis, 

quibus virginale infudisti propositum, 

inchoati operis consummatum effectum, 

et, ut perfectam tibi offerant plenitudinem, 

initia sua perducere mereantur ad finem. 

Per Dominum. 

Super oblata 

Oblatis hostiis, quaesumus, Domine, 

his famulabus tuis 

perseverantiam suscepti propositi 

benignus accommoda, 

ut, apertis ianuis summi Regis adventu, 

regnum caeleste cum laetitia mereantur intrare. 

Per Christum. 

In Precibus eucharisticis virginum oblatio secundum has for- 
mulas opportune commemoratur: 

In Precibus eucharisticis virginum oblatio secundum has formulas 
opportune commemoratur: 

a) in Prece eucharistica I dicitur « Hanc igitur » proprium: 

Hanc igitur oblationem servitutis nostrae, 

sed et famularum tuarum, 

quam tibi die earum consecrationis offerimus, 

quaesumus, Domine, 

placatus accipe et propitiatus sanctifica; 
ut quae, te largiente, 
arctius se hodie Filio tuo sociarunt, 
eidem in fine temporum gloriose advenienti 
iucundanter occurrant. 

(Per Christum Dominum nostrum. Amen). 

b) in intercessionibus Precis eucharisticae II, post verba « ... universo 
clero » additur: 

Recordare quoque, Domine, istarum sororum, 
quas spiritali unctione hodie sacrasti; 
ut, caritatis et fidei accensis lampadibus, 
tibi et populo tuo constanter deserviant, 

Christi Sponsi exspectantes adventum. 

c) in intercessionibus Precis eucharisticae III, post verba « ... po- 
pulo acquisitionis tuae » additur: 

Confortare quoque, Domine, 
in sancto proposito digneris 
has famulas tuas, 

quae pia devotione Christum tuum student sectari, 
evangelicae vitae atque fraternae dilectionis 
testimonium praebentes. 

d) intercessionibus Precis eucharisticae IV, mentio virginum sacra- 
tarum inseri potest hoc modo: 

... sed et totius cleri 
et istarum sororum, 
quas hodie divino cultui 

et hominum servitio perpetuo dicasti, 
et offerentium, 
et circum astantium, ... 

Ant. ad communionem Ps 41, 2 

Quemadmodum desiderat cervus ad fontes aquarum, 
ita desiderat anima mea ad te, Deus. 

Post communionem 

Repleti, Domine, muneribus sacris, 
supplices deprecamur, 

ut famularum tuarum N. et N. conversatio 
et humanae societatis profectui 
constanter faveat, 
et ad Ecclesiae incrementum 
indesinenter proficiat. 

Per Christum. 

